Feruz Qurbonov «O‘zbekiston milliy elektr tarmoqlari» boshqaruv raisining investitsiyalar bo‘yicha o‘rinbosari etib tayinlandi. «O‘zbekiston milliy elektr tarmoqlari» aksiyadorlik jamiyatida yangi tayinlov amalga oshirildi. Bu haqda «O‘zbekiston MET» AJ axborot xizmati xabar bermoqda. Feruz Mustafoyevich Qurbonov «O‘zbekiston milliy elektr tarmoqlari» aksiyadorlik jamiyati boshqaruv raisining investitsiyalar bo‘yicha o‘rinbosari etib tayinlandi. F. Qurbonov bunga qadar «Hududiy elektr tarmoqlari» aksiyadorlik jamiyati boshqaruv raisining birinchi o‘rinbosari lavozimida ishlab kelayotgan edi. Bundan oldin, Jahongir Obidjonov «Hududiy elektr tarmoqlari» boshqaruv raisining birinchi o‘rinbosari etib tayinlangani xabar berilgandi.